ПРОТОКОЛ № 28
от заседание на Комисия по правни въпроси 
към Висшия съдебен съвет,
проведено на 24 юни 2013 г.

Днес, 24 юни 2013 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси към ВСС в състав:
     	                ПРЕДСЕДАТЕЛ:     	ЮЛИАНА КОЛЕВА											
ЧЛЕНОВЕ:	НЕЗАБРАВКА СТОЕВА	
							ЮЛИЯ КОВАЧЕВА
							КАРОЛИНА НЕДЕЛЧЕВА
							СВЕТЛА ПЕТКОВА
ОТСЪСТВАЛИ: Няма 

На заседанието присъстваха от администрацията на ВСС: Саша Харитонова –  директор дирекция “Правна” и Силвия Илиева – началник отдел „НДПП” в дирекция “Правна”. 

По внесените допълнителни точки и на основание последвалите разисквания по дневния ред

КОМИСИЯТА ПО ПРАВНИ ВЪПРОСИ
Р Е Ш И:

Включва в дневния ред следните допълнителни точки:
- Проект на Правилник за администрацията в районните, окръжните, административните, военните, специализираните и апелативните съдилища (ПАРОАВСАС).
- Проект на становище на комисията по правни въпроси към ВСС, относно нарушение на съгласувателния режим, във връзка с разпоредбата на чл.31 от ЗСВ, уреждаща задължението на ВСС да дава становища на Министерски съвет и на Народното събрание по законопроекти, които се отнасят до съдебната власт.  
- Степенуване на заеманата към момента длъжност, при участие в конкурс чрез събеседване за повишаване в длъжност и за преместване.
- Анализ и оценка на изпълнението на Стратегията за продължаване на реформата на съдебната система в условията на пълноправно членство в Европейския съюз. 

По дневния ред
	
1.ОТНОСНО: Проект на Вътрешни правила за достъп до обществена информация. 

        КОМИСИЯТА ПО ПРАВНИ ВЪПРОСИ
Р Е Ш И:

1.1. Приема проекта на Вътрешни правила за достъп до обществена информация във ВСС. 
1.2. Изпраща проекта на Правилата на постоянните комисии към ВСС, за изразяване на становища и предложения по същите до 8 юли 2013 г. 

2.ОТНОСНО: Актове с резултати от извършени проверки на организацията на дейността на апелативните съдилища в София, Пловдив, Варна, Бургас и Велико Търново за 2011 – 2012 г. 
Приложение: Писмо № 11-01-068/14.06.2013 г.

КОМИСИЯТА ПО ПРАВНИ ВЪПРОСИ
Р Е Ш И:
         
Изпраща актовете на постоянните комисии към ВСС, за изразяване на становища и предложения до 1 юли 2013 г.

3.ОТНОСНО: Молба от Цеко Йорданов от гр. София за извършване на проверка на изнесените в същата факти и търсене на отговорност от Светозар Костов – административен ръководител на Специализираната прокуратура. 
Приложение: Молба № 94-00-563/17.06.2013 г. 

КОМИСИЯТА ПО ПРАВНИ ВЪПРОСИ
Р Е Ш И:	

Приема за сведение молбата от Цеко Йорданов, същата е адресирана и до комисия „Професионална етика и превенция на корупцията” към ВСС, която е компетентна да се произнесе по същата. 

4.ОТНОСНО: Докладна записка от Елисавета Илиева – началник отдел „Счетоводство и методология”, той и главен счетоводител относно освобождаване на гаранция за добро изпълнение по договор между ВСС и „Лукойл България” ЕООД, препратена от комисия „Бюджет и финанси” към ВСС.

КОМИСИЯТА ПО ПРАВНИ ВЪПРОСИ
Р Е Ш И:

	4.1. Подкрепя проекта на решение на комисия „Бюджет и финанси” към ВСС.
4.2. Връща преписката на комисия „Бюджет и финанси” към ВСС.

Допълнителни точки

1.ОТНОСНО: Проект на Правилник за администрацията в районните, окръжните, административните, военните, специализираните и апелативните съдилища (ПАРОАВСАС).

КОМИСИЯТА ПО ПРАВНИ ВЪПРОСИ
Р Е Ш И:	
1.1. Да се поканят членове на работната група, участвали в изработването на проекта на ПАРОАВСАС, в заседание на 2 юли 2013 г. от 9.00 ч., в сградата на Висшия съдебен съвет. На същото да се обсъдят постъпилите становища от органите на съдебната власт, по повод изпратения им проект.
1.2. Работната група в едноседмичен срок от заседанието си да внесе в Комисията по правни въпроси окончателния вариант на проекта.

2.ОТНОСНО: Проект на становище на Комисията по правни въпроси към ВСС, относно нарушение на съгласувателния режим, във връзка с разпоредбата на чл. 31 от ЗСВ, уреждаща правомощието на ВСС да дава становища на Министерски съвет и на Народното събрание по законопроекти, които се отнасят до съдебната власт.  

КОМИСИЯТА ПО ПРАВНИ ВЪПРОСИ
Р Е Ш И:	

Приема изготвеното становище, същото да се изпрати на председателя на 42-то Народното събрание и Комисията по правни въпроси към НС.

3.ОТНОСНО: Степенуване на заеманата към момента длъжност, при участие в конкурс чрез събеседване за повишаване в длъжност и за преместване.

КОМИСИЯТА ПО ПРАВНИ ВЪПРОСИ
Р Е Ш И:	

Предлага на Висшия съдебен съвет да приеме следното решение:
Приема, че степенуването на заеманата към момента длъжност, при участие в конкурс чрез събеседване за повишаване в длъжност и за преместване, се извършва при прилагане на критериите, посочени в разпоредбата на чл. 237, ал. 1, т. 2, 3 и 4 от ЗСВ, във връзка с Правилата за провеждане на конкурси за младши съдии и младши прокурори за първоначално назначаване и за повишаване в длъжност и преместване на съдии, прокурори и следователи, както следва:
І степен – съдия в Районен съд / прокурор в Районна прокуратура;
ІІ степен – съдия в Окръжен съд, Военен съд, Административен съд, Софийски градски съд, Специализирания наказателен съд / прокурор в Окръжна прокуратура, Военно-окръжна прокуратура, Софийска градска прокуратура, Специализираната прокуратура / следовател в Следствен отдел;
ІІІ степен – съдия в Апелативен съд, Военно-апелативен съд, Апелативния специализиран наказателен съд / прокурор в Апелативна прокуратура, Военно-апелативна прокуратура, Апелативната специализирана прокуратура;
ІV степен – съдия във Върховния касационен съд, Върховния административен съд / прокурор във Върховната касационна прокуратура, Върховната апелативна прокуратура / следовател в Националната следствена служба.
Административните длъжности от всички нива не участват в това степенуване. 
 
4.ОТНОСНО: Анализ и оценка на изпълнението на Стратегията за продължаване на реформата на съдебната система в условията на пълноправно членство в Европейския съюз. 

КОМИСИЯТА ПО ПРАВНИ ВЪПРОСИ
Р Е Ш И:	

Предлага на постоянните комисии към ВСС в срок до 01.07.2013 г. да изразят становище по Стратегията.
 
Предложение за включване на проект на решение от днешното заседание на комисията в Дневния ред за следващо заседание на ВСС.

КОМИСИЯТА ПО ПРАВНИ ВЪПРОСИ
Р Е Ш И:

В Дневния ред за заседанието на ВСС, на 27.06.2013 г. да се включи:
- Степенуване на заеманата към момента длъжност, при участие в конкурс чрез събеседване за повишаване в длъжност и за преместване.

24.06.2013 г. 		                      ПРЕДСЕДАТЕЛ:/п/
		     
                  ЮЛИАНА КОЛЕВА